Димчо Дебелянов
Пролет

chitanka.info

Разнасят се облаци черни,

топи се последният лед

и светлата пролетна радост

прониква, пробужда навред.

Грей над нас, вълшебна пролет

с прояснени небеса!

Мир от теб сърцата молят,

както розите — роса.

Тя иде, с венец ароматен

окичила свойто чело,

и в наште поля и долини

лъхти с благодатно крило.

Дай след сълзите забрава,

нови дни за мирна слава,

нови дни за мирна слава,

възвести на родний край!

На бурни виелици зимни

последният отглас замря

и в края на робската мъка

свобода и радост изгря.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.